Publication: Magyar Közlöny
Issue: MK-2001-78 (Year: 2001, Number: 78)
Era: 1990-2004
Section: 1997. évi CLVI. törvény (a továbbiakban: Kszt.) rendelkezései szerint, céljainak a közhasznúság feltételei szerint
Paragraph Index: 1461

d) az a)—c) pontokban meghatározott személyek hozzátartozója. A közhasznú szervezet megszűnését követő két évig nem lehet más közhasznú szervezet tisztségviselője az a személy, aki olyan közhasznú szervezetnél töltött be — annak megszűnését megelőző két évben legalább egy évig — vezető tisztséget, amely az adózás rendjéről szóló törvény szerint köztartozását nem egyenlítette ki. A vezető tisztségviselő, illetve az ennek jelölt személy köteles valamennyi érintett közhasznú szervezetet előzetesen tájékoztatni arról, hogy ilyen tisztséget egyidejűleg más közhasznú szervezetnél is betölt. A Felügyelő Bizottság tagjai: — Külügyminisztérium: Szabó Ottó — Miniszterelnöki Hivatal: dr. Práger László — Pénzügyminisztérium: Kemenczky Géza A Felügyelő Bizottság elnöke: — Külügyminisztérium: Szabó Ottó 2001/78. szám 9.2. A Kuratórium az Alapítvány működéséről évente köteles az Alapítónak beszámolni. A Kuratórium a közhasznúsági jelentéshez mellékeli a Felügyelő Bizottság jelentését. 9.3. A Bizottság ügyrendjét maga állapítja meg. Tevékenysége során a vezető tisztségviselőktől jelentést, szervezet munkavállalóitól pedig tájékoztatást vagy felvilágosítást kérhet, továbbá a közhasznú szervezet könyveibe és irataiba betekinthet, azokat megvizsgálhatja. A Bizottság tagja a közhasznú szervezet vezető szervének ülésén tanácskozási joggal részt vehet. 9.4. A Bizottság köteles az intézkedésre jogosult vezető szervet tájékoztatni és annak összehívását kezdeményezni, ha arról szerez tudomást, hogy a szervezet működése során olyan jogszabálysértő vagy a szervezet érdekeit egyébként súlyosan sértő esemény (mulasztás) történt, amelynek megszűnése vagy következményeinek elhárítása, illetve enyhítése az intézkedésre jogosult vezető szerv döntését teszi szükségessé, vagy a vezető tisztségviselők felelősségét megalapozó tény merül fel. 9.5. Ha az arra jogosult szerv a törvényes működés helyreállítása érdekében szükséges intézkedéseket nem teszi meg, az a Bizottság köteles haladéktalanul értesíteni az Alapítót, valamint a törvényességi felügyeletet ellátó szervet.

Source: https://magyarkozlony.hu/hivatalos-lapok/f597b15385331d02cfdc386713cd11e53a5bf334/dokumentumok/0acad93b9f34ae19c6fa63949170dbc2340a2574/letoltes